2014. gada 23. jūlijā Rīkojums Nr. 366

Rīgā (prot. Nr. 40 6. §)

**Par valsts īpašuma objektu Jaunlutriņu pagastā, Saldus novadā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai šādus valsts īpašuma objektus:

1.1. nekustamo īpašumu "Ferma Vārpas 1" (nekustamā īpašuma kadastra Nr. 8458 003 0258) – zemes vienību 3,8080 ha platībā (zemes vienības kadastra apzīmējums 8458 003 0258) un uz tās esošās piecas būves (būvju kadastra apzīmējumi 8458 003 0258 001, 8458 003 0258 002, 8458 003 0258 003, 8458 003 0258 004 un 8458 003 0258 005) − Jaunlutriņu pagastā, Saldus novadā;

1.2. nekustamo īpašumu "Ferma Vārpas 2" (nekustamā īpašuma kadastra Nr. 8458 003 0365) – zemes vienību 3,4412 ha platībā (zemes vienības kadastra apzīmējums 8458 003 0365) un uz tās esošās sešas būves (būvju kadastra apzīmējumi 8458 003 0365 001, 8458 003 0365 002, 8458 003 0365 003, 8458 003 0365 004, 8458 003 0365 005 un 8458 003 0365 006) − Jaunlutriņu pagastā, Saldus novadā.

2. Valsts akciju sabiedrībai "Privatizācijas aģentūra" ierakstīt šā rīkojuma 1. punktā minētos valsts īpašuma objektus zemesgrāmatā uz valsts vārda valsts akciju sabiedrības "Privatizācijas aģentūra" personā.

3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā *euro* un 20 procentu apmērā – privatizācijas sertifikātos.

4. Šā rīkojuma 1. punktā minēto zemes vienību privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30. pantu.

Ministru prezidente Laimdota Straujuma

Ekonomikas ministrs Vjačeslavs  Dombrovskis